Myndform frumsýnir spennumyndina Hansel & Gretel : Witch Hunters á föstudaginn næsta , þann 8. febrúar , í Sambíóunum Álfabakka , Kringlunni , Egilshöll , Akureyri og Keflavík . Sjáðu stikluna úr myndinni hér að neðan : Fimmtán ár eru liðin frá því að Hans ( Renner ) og Gréta ( Arterton ) voru fangar nornarinnar í piparkökuhúsinu . Nú eru þau orðin sérfræðingar í nornaveiðum , og eru víða þekkt fyrir hæfileika sína að elta uppi nornir og útrýma þeim . Bæjarstjóri þorpsins Augsburg ræður þau til þess að hafa uppi á vondri seiðkonu ( Janssen ) sem hefur rænt börnum þorpsbúa og ætlar að fórna þeim á nornasamkomu eftir tvo daga . Til að gera illt verra hefur fógeti bæjarins ( Stormare ) tekið völdin í Augsburg og stendur fyrir sínum eigin nornaveiðum , og hann gerir engan greinarmun á milli þeirra sem eru nornir eða ekki .